open-index/open-wikipedia-markdown huggingface dataset:
Memli Krasniqi

**Memli Krasniqi** es un politico de Kosovo. Il nascet ye li 25-im de januar 1980 in Priština e es desde li 3-im de julí 2021 li presidente del partise Democratic Partise de Kosovo. Memli Krasniqi anc esset activ quam musico.

## Personal e professional vive
Memli Krasniqi studiat political scientie e public administration in Priština. Pos to il studiat al London School of Economics and Political Science international relationes. Inter 1999 e 2000 Memli Krasniqi laborat quam jurnalist por li agentura de novas Associated Press. On li annu 2002 il devenit director por public relationes al Centre por Telemedica de Kosovo.

Memli Krasniqi esset activ pos mult annes in li musica-industries quam autor de textus e membre del hip-hop musico-gruppe Ritmi i Rrugës.

Mamli Krasniqi es maritat con Meliza Krasniqi li cuple have tri infantes.

## Political cariera
* 2006 Memli Krasniqi esset electet quam presidente del organisation del yunesse del Democratic Partise de Kosovo.
* 2007 Memli Krasniqi esset electet quam membre del parlament de Kosovo por li Democratic Partise de Kosovo.
* 2011-2014 Memli Krasniqi esset ministre por cultura, yunesse e sport de Kosovo.
* 2013 Memli Krasniqi esset electet quam un del vice-presidentes del Democratic Partise de Kosovo.
* 2014-2017 Memli Krasniqi esset ministre por agricultura, forest-cultura e rural developament.
* 2017 Memli Krasniqi devenit li presidente del fraction del Democratic Partise de Kosovo in li parlament de Kosovo.
* 2019-2021 Memli Krasniqi esset vice-presidente del parlament de Kosovo.
* 2021 Memli Krasniqi esset electet ye li 3-im de julí 2021 quam presidente del partise Democratic Partise de Kosovo.
Sigmund Freud

**Sigmund Freud**, nascet quam Sigismund Schlomo Freud, esset un medico e psichologo de Austria. Il nascet ye li 6-im de may 1856 in  Freiberg (hodie: Příbor in Tchekia) e morit ye li 23-im de septembre 1939. Sigmond Freud creat li teorie del psicho-analise.

Sigmund Freud es de judeic orígine. Il studiat medicina in Vienna inter 1873 e 1881. Il anc esset activ in li filosofie e critico de religiones. In li annu 1879 Sigmund Freud fat su doctoratu. Desde li annu 1882 il laborat quam medico in Vienna. Sigmund Freund comensat docer in li annu 1901 medicina al universitá de Vienna.

In li annu 1899 Sigmund Freud publicat li libre *Die Traumdeutung* (Li explication de somnies), quel es li max important ovre de Freud.

Pos li anexe de Austria per li nationalsocialist Germania Freud eat in li annu 1938 al exilie in London.

Sigmund Freud maritat in li annu 1886 Martha Bernays e li cuple havet six infantes.
Gera (Fluvie)

Li **Gera** es un fluvie. It have un longore de 85 kilometres e it es un dextri afluente del fluvie Unstrut. Li Gera flue tra Thuringia e tra li cités Erfurt, Arnstadt, Plaue e Gebensee.

Li fonte del Gera Isar es in montania Foreste de Thuringia in un parte del cité Suhl. 

Li Gera desinbocca in li fluvie Unstrut.
Breezy Johnson

**Brezy Johnson**, nascet quam Breanna Noble Johnson, es un ski alpin sportista de USA. Ella nascet li 19-im de januar 1996 in Jackson (Wyoming) e ganiat li championatu mundal in li alpin ski descense in li Champinonatu mundal de Ski Alpin 2025 in Saalbach-Hinterglemm (Austria)

Desde li decembre 2015 Breezy Johnson es activ in li mund-bocale de alpin ski. Pro un vulneration ella ne posset partiprender in li seson 2019, ma retornat in li annu sequent.

Breezy Johnson partiprendet in li Olimpic Ludes de hiverne 2018 in Pyeongchang. Ella finit ye li rang 7 in li alpin ski descense e ye li rang 14 in li Super-Giant-Slalom. 

Breezy Johnson declarat se quam bisexual in li annu 2022.
Giordano Bruno

**Giordano Bruno**, nascet quam Filippo Bruno, esset un filosof, astronom e poete de Italia. Il nascet in li januar 1548 in Nola apu Napoli e esset executet ye li 17-im de februar 1600 in Roma.

Giordano Bruno studiat in Napoli e devenit monaco in li órden de Dominicanes. In li annu 1572 Giordano Bruno devenit prestro. Il studiat quam monaco filosofie e teologie. Pro su opiones divergent in questiones teological Giordano Bruno devet fugir e migrat tra Europa.

In li annu 1591 Giordano Bruno retornat a Italia. Il esset arestat in li annu 1592 e condamnat al morte sur li splintiere in un processu del inquisition in Roma pro heresie. Giordano Bruno esset brulat sur li splintiere ye li 17-im de februar 1600 in Roma.

Giordano Bruno docet que li universe ne have un centre e que li stelles distant es soles e have planetes. Il credet que anc vive esset possibil sur ti planetes. Giordano Bruno refusat li tese teological del trinité e esset un adherente del teorie del panteisme.
Goma

**Goma** es un cité in li Democratic Republica de Congo. It es li cité capital del provincia Nord Kivu. Goma es situat in li ost del Democratic Republica de Congo al frontiera con Rwanda. Li cité es situat al nordal litore del Lago Kivu e sud del activ vulcan Nyiragongo.

Li cité self have 670.000 (2021) habitantes e un area de 75,72 quadrat-kilometres, pro li grand númere de refugitores on estima que li ver númere de habitantes es circa 2 milliones. Durant li guerre intern in Rwanda in li annu 1994 mult homes fugit a Goma. 

Desde li annu 1988 Goma have li statu de un cité. Li cité es anc loc del combattes in li guerre intern del Democratic Republica de Congo. In li januar 2025 li gruppe de rebelles M23 mortat 773 homes e vúlnerat 2880 homes in Goma.
Lumir Abdixhiku

**Lumir Abdixhiku** es un politico de Kosovo. Il nascet ye li 22-im de april 1983 in Priština e es desde li 14-im de marte 2021 li presidente del partise Democratic Liga de Kosovo. 

## Personal e professional vive
Lumir Abdixhiku studiat economie in Priština e fat su doctoratu in Staffordshire (Reyatu Unit). Il esset director del Riinvest Institute inter 2010 e 2017. Inter 2011 e 2017 Lumir Abdixhiku scrit chascun semane un columne in li jurnal Koha Ditore.

Lumir Abdixhiku es maritat con Albina Kastratie li cuple have du filias.

## Political cariera
* 2017-2020 Lumir Abdixhiku esset membre del parlament de Kosovo.
* 2020 Lumir Abdixhiku esset ministre por infrastructura e circumité de Kosovo inter li 3-im de februar e li 3-im de junio 2020.
* 2021 Lumir Abdixhiku esset electet ye li 14-im de marte 2021 quam presidente del partise Democratic Liga de Kosovo quam successor de Isa Mustafa.
Lavinia Wilson

**Lavinia Wilson ** es un actoressa de television e de cinemá de Germania. Ella nascet ye li 8-im de marte 1980 in München e ella ludet li rol cardinal de *Cassandra* in li serie de Netflix Cassandra in li annu 2025. 

Li patre de Lavinia Wilson es del Unit States de America. Ella studiat acter in New York, ma anc historie e sociologie al universitá de Hagen. Lavinia Wilson es activ quam actoressa desde li annu 1992.

Inter 2001 e 2020 Lavinia Wilson esset in un relation con li actor Barnaby Metschurat. Li cuple have tri filios.

## Filmografie (Selection)
* 1996 Das erste Mal (Li prim vez) quam	Fili (Film de televsion)
* 2003 Schussangst quam Isabella	
* 2004 Allein quam Maria	
* 2005 Æon Flux quam matre de Sasha Prillo
* 2006-2007	Die Familienanwältin quam Katrin Winkelmann	(Serie de television)
* 2007	Der letzte Zeuge quam Dcotor Nadja Heron (Serie de television)
* 2008	Tandoori Love quam Sonja	
* 2009	Lulu e Jimi	quam Anne	
* 2010	2030 – Aufstand der Jungen quam	Sophie	
* 2013	Quellen des Lebens		
* 2014	Schoßgebete 	
* 2018	Deutschland 86	quam Brigitte Winkelmann	
* 2020	Deutschland 89	quam Brigitte Winkelmann	
* 2020	Was wir wollten quam Alice	
* 2025	Cassandra quam Cassandra (Serie de Netflix)
Hary Gunarto

**Hary Gunarto** (1954 - )  nascet in Indonesia e professor de Ritsumeikan Asia Pacific Universitate a Japan, esset un computer scientist.  

## Libres
* An Industrial FMS Communication Protocol, Hary Gunarto, UMI Ann Arbor-Michigan, 1988. Also in Google book and Proquest.
* Visual Basic for Information Processing (book sections), Li Yan, Hary Gunarto & Y Lee,  Bunrindo Pub. Co, Japan, 2000.
* Introduction to Web Design Programming for E-Business and E-Commerce, Andi Offset Pub., Yogyakarta, 2003.
* Introduction to C++.Net and C#.Net with Simple Data Processing, Andi Publisher, 2004.
* Parametric & Nonparametric Statistics for Business & Social Research: IBM SPSS,  2nd edition, 2023.

## Articules
* Hankel Matrix Problems in the Airplane Control Systems, Research report to Boeing Airplane Company, Seattle, US, 1986–1988 (Hary Gunarto & Chin S. Hsu, Washington State Univ, US).
* Simulation of Factory Communication Protocols. Hary Gunarto and Paul Chiang, Transactions: The Best paper of 1987. 
* An Industrial FMS Communications Protocol, Hary Gunarto and Paul Chiang, Sixth Annual International Phoenix Conference on Computers and Communications, Scottsdale, Arizona, US, February 1987, pp. 531 – 535.
* An Industrial FMS Communication Protocol: Analytical Analysis. Hary Gunarto and Paul Chiang.
* Indonesian Archipelagic N-2001 Data Super Highway, Hary Gunarto, ICTP/UNESCO and ITU Workshop on Radio Communications, Trieste, Italy, 22 January 1998.
* Security and Ethical Concerns on the Internet, Hary Gunarto, Journal of Ritsumeikan Studies in Language and Culture. Vol. 15, No.1. Kyoto, June 2003, pp. 71–76.
* Digital Preservation of Borobudur World Heritage and Cultural Treasures. Hary Gunarto.
* Digital Preservation of Cultural World Heritage Sites. Hary Gunarto, Guest speaker at AGORAsia Teleconference, UNESCO, Jakarta, Indonesia, 12 December 2011.
* Japan Ministry of Education (Monbusho) Research Project: Design and Implementation of Synchronous Communication Technique for Japanese Language Class Support, Joint Research 2006 – 2009.
* Apps-based Machine Translation on Smart Media Devices – A Review, Hary Gunarto.

## Referenties


## Ligamentes extern
* APU Universitate
* IT terms in Indonesian- Malay
Pete Hegseth

**Peter Brian Hegseth** es un politico del USA. Il nascet ye li 6-im de junio 1980 in Minneapolis (Minnesota) e es desde li 25-im de januar 2025 li ministre por defense del Unit States de America in li guvernament de presidente Donald Trump. Pete Hegseth es membre del Republican Partise e anc laborat quam presentator de television.

## Personal e professional vive
Pete Hegseth studiat political scientie al Princeton University in Princeton (New Jersey). Pos su servicie in li armé del USA in Guantanamo (Cuba) il studiat Harvard University e fat un magistro in *Public Policy*. In li armé del USA Peter Hegseth havet li rang de major e partiprendet in li guerres in Irak e Afganistan.

Pete Hegseth laborat quam conservativ political activist e jurnalist in diversi organisationes de veteranes. Inter 2014 e 2024 Peter Hegseth laborat quam jurnalist por li canal de television Fox News.

Pete Hegseth es maritat por li triesim vez. Il maritat su actual marita Jennifer Rauchet in li annu 2019. Inter 2004 e 2009 Pete Hegseth esset maritat con Meredith Schwarz e inter 2010 e 2017 con Samantha Deering. Pete Hegseth have sett infantes e il habita in Goodlettsville in li federal state Tennessee.
​

## Political cariera
* 2006-2017 Political activist.
* 2014-2024 Political jurnalist che Fox News.
* 2025 Pete Hegseth devenit li 24-im de januar 2025 ministre por defense de USA in li guvernament del presidente Donald Trump.
Dick Schoof

**Hendrikus Wilhelmus Maria "Dick" Schoof** es un politico de Nederland. Il nascet li 8-im de marte 1957 in Santpoort e es desde li 2-im de julí 2024 prim-ministre de Nederland.

## Personal e professional vive
Dick Schoof studiat planar de cités e regiones in Nijmegen. Pos su studies il laborat quam oficiario del state.

Dick Schoof esset maritat con Yolanda Senf e li cuple havet du infantes. Li actual partner de Dick Schoof es Loes Meurs.

## Political cariera
* 1996 Dirk Schoof esset nominat quam vice-general-secretario del ministerie por justicie.
* 1999-2003 General-director del Servicie por enmigration e naturalisation.
* 2010-2013 General-director del Ministerie por justicie e securitá.
* 2018-2020 General-director del Servicie Secret de Nederland (Algemene Inlichtingen- en Veiligheidsdienst).
* 2020-2024 Dick Schoof esset denov General-director del ministerie por justicie e securitá.
* til 2020 Dick Schoof esset membre del Partise de Labore (Nederland).
* 2024 Dick Schoof devenit ye li 2-im de julí 2024 prim-ministre de Nederland in un dextri guvernament.
Carla Sehn

**Carla Sehn** es un actoressa de cinemá e de television de Svedia. Ella nascet li  1-im de august 1994 in Stockholm e ella ludet li rol de cardinal del policie-comissionario *Hanna Ahlander* in li serie de Netflix Åremorden in li annu 2025.

Li genitores de Carla Sehn venit de Polonia a Svedia in li annus 80 del 20-im secul. Carla Sehn studiat al Academie de Arte in Stockholm e por un curt témpor psichologie in London (Reyatu Unit)

Carla Sehn es activ quam actoressa desde li annu 2006.

## Filmografie (selection)
* 2006-2007 Fredagsröj quam presentatora
* 2009–2010 Guds tre flickor (Serie de television, 4 episodes)
* 2017 Half Brother (Curt film)
* 2020 Morden i Sandhamn (Serie de television, 2 episodes)
* 2020 Älska mig (Serie de television, 1 episode)
* 2020–2022 Kärlek & Anarki (Serie de television, 16 episodes)
* 2021 Folk med ångest (Serie de television, 1 episode)
* 2021 Sjukt (Serie de television)
* 2021 Sagan om Karl-Bertil Jonssons julafton
* 2021 Tills solen går upp
* 2022 One minute (Curt film)
* 2022 Stammisar
* 2022 Dogborn
* 2022 Vuxna människor (Serie de television, 8 episodes)
* 2025 Åremorden (Serie de Netflix, 5 episodes)
Mantova

**Mantova** o anc Mantua es un cité in li nord Italia. It es situat in li nord-italian region Lombardia e es li cité capital del Provincia Mantova. Li fluvie Mincio flue tra li cité.

Mantova have 48.441  (2022) habitantes e have un area de 63 quadrat-kilometres.

Mantova esset fundat del popul de Etrusces. Li cité esset li centre del Ducatu Mantova in li 16-im secul.
Holocaust

Li **Holocaust** esset li sistematic genocide del nationalsocialist Germania contra li judéos de Europa durant li Duesim Guerre Mundal. Circa 6 milliones judéos esset mortat in maniere industrial pro rasisme del 
nationalsocialist Germania. Anc li término *Shoa* es usat por nominar ti crimine gigantesc.

In li annu 1941 li guvernament de Adolf Hitler decidet li fisical liquidation de judéos in Europa. Desde li annu 1942 ili usat mem metodes industrial in campes de extermination. Circe du ters del europan judéos esset mortat del nationalsocialistes e su collaboratores.
Yuri Ushakov

**Yuri Viktorovich Ushakov** (russ scrit: Юрий Викторович Ушаков) es un politico e diplomat de Russia. Il nascet li 13-im de may 1947 in Moscva e es desde li 21-im de may 2012 consilero por externi aferes de presidente Vladimir Putin.

## Personal e professional vive
Yuri Ushakov studiat al  Institute Statal por International Relationes de Moscva e pos to laborat quam diplomat. Il fat su doctoratu al Academie por Diplomatie. Pos su studies Ushakow laborat al ambassade de Russia in Dania.

Yuri Ushakov es maritat e have un filia.

## Political cariera
* 1996-1998 Yuri Ushakov esset representante permanent de Russia che li Organisation por Securitá e Cooperation in Europa.
* 1998-1999 Yuri Ushakov esset vice-ministre por externi aferes de Russia.
* 1999-2008 Yuri Ushakov esset ambassador de Russia in li Unit States de America.
* 2008-2012 Yuri Ushakov esset vice-chef de stab del guvernament de Russia.
* 2012 Yuri Ushakov devenit ye li 21-im de may 2012 consiliero por externi aferes de presidente Vladimir Putin
Sant Petersburg

**Sant Petersburg** (russ:Санкт-Петербург) es li duesim max grand cité de Russia. It es situat in li nord-west de Russia al Baltic Mare e al estuarie del fluvie Neva in li Baltic Mare. Sant Petersburg apartene al Region Nord-West Russia e al Districte Leningrad.

Inter 1917 e 1924 e 1991 li cité portat li nómine *Leningrad* e inter 1914 e 1924 *Petrograd*. Inter 1712 e 1918 Sant Petersburg esset li cité capital de Russia e sede tsar del Russ Imperie. 

Li cité have 5.601.911 (2021) habitantes e un area de 1439 quadrat-kilometres.

Sant Petersburg esset fundat in li annu  1703 del tsar Peter li Grand. Li cité esset li sede del dinastie del tsars del Russ Imperia til li comunist Revolution de Octobre. Sant Petersburg es un important europan centre de cultura e have un important portu.
Café

**Café** es un trincage, quel contene cafein e have pro to un stimulant efecte. Li parol café es derivat del arab parol: * qahwa *, quel significa *stimulant trincage*. Café es fat ex li fabes del café-plante. Li fabes es rostat e combinat con calid aqua por producter li trincage café.

On posse trinca café anc con lacte e sucre.

Li parol café es anc usat in Interlingue por li loc in quel on trinca café, ma li plu corect parol por ti restorería es caffeería.
Siniša Hajdaš Dončić

**Siniša Hajdaš Dončić** es un politico de Croatia. Il nascet li 29-im de junio 1974 in Zabok e es desde li 21-im de septembre 2024 presidente del Socialdemocratic Partise de Croatia. 

## Personal e professional vive
Siniša Hajdaš Dončić studiat economie in Zagreb e fat su doctoratu in li annu 2012 in Split.

Pos su studies il laborat in un privat firma e in li administration del Comtia Krapina-Zagorje.

Siniša Hajdaš Dončić es maritat e have un filia e un filio.

## Political cariera
* 2005 Siniša Hajdaš Dončić devenit membre del Socialdemocratic Partise de Croatia.
* 2009 Siniša Hajdaš Dončić devenit chef del guvernament del Comtia Krapina-Zagorje.
* 2012-2016 Siniša Hajdaš Dončić esset ministre por maritim aferes, transport e infrastructura in li guvernament de Zoran Milanović.
* 2024 Siniša Hajdaš Dončić esset electet ye li 11-im de septembre 2024 quam presidente del Socialdemocratic Partise de Croatia.
Lineth Beerensteyn

**Lineth Beerensteyn** es un football-lusora de Nederland. Ella nascet ye li 11-im de octobre 1996 in Den Haag e lude desde li annu 2024 por li VfL Wolfsburg in Germania. Lineth Beerensteyn lude desde li annu 2016 por li National selection de football por féminas de Nederland.

Lineth Beerensteyn lude in li atacca e es 162 centimetres alt. Ella es de surinames orígine.

## Clubes
Lineth Beerensteyn ludet por li clubs sequent:
* til 2011	DHC Delft (Yunesse)
* 2011–2016	ADO Den Haag
* 2016–2017	FC Twente Enschede
* 2017–2022	FC Bayern München (Germania)
* 2022–2024 Juventus Torino (Italia)
* 2024–	VfL Wolfsburg (Germania)

## National selection de football por féminas de Nederland
Lineth Beerensteyn lude desde li 4-im de junio 2016 lude por li National selection de football por féminas de Nederland. Ella ludet til li 21-im februar 2024 111 vezes por National selection de football por féminas de Nederland e fat 38 goles.

## Successes
* 2017 Champion de Europa con li National selection de football por féminas de Nederland.
* 2018 Algarve Cup con li National selection de football por féminas de Nederland.
* 2021 Champion de Germania con FC Bayern München (Germania).
* 2023 Bocale de Italia con Juventus Torino (Italia).
David Tennant

**David John Tennant**, nascet quam * David John McDonald*, es un actor Scotia, Reyatu Unit. Il nascet ye li 18-im de april 1971 in Bathgate, Scotia e ludet in li Scientic fiction serie de television Doctor Who li rol del Doctor inter 2005 e 2010. David Tennant retornat in li annu 2023 in li serie Doctor Who.

David Tennant es activ quam actor desde li annu 1987. In li annu 2005 David Tennant ludet li film Harry Potter and the Goblet of Fire li rol de Barry Crouch jr.

Desde li annu 2011 David Tennant es maritat con li actoressa Georgia Tennant e li cuple have quin infantes.
Etá-crímine curve

Li **etá-crímine curve** es un concept in críminologie quel ilustra qualmen críminal conduida de un person altera tra li vive. Tipicmen, it monstra abrupt augmentation durant li adolescentie, atingation al maximum durant li tard adolescentie o tost adultie, e constant declination tra li resta del etappe de vive.

## Causas
Durant que li exploratores usualmen consenti pri li forma del etá-crímine curve, hay debattes pri li interpretation por li causas.

### Biological e developmental influenties
Li cerebres del yunes, comparat quam li adultes, ne ancor es completmen developat por far decisiones e mesurar dangere.

### Social e ambiental influenties

Social expectatione e pressuras por conformitá inclina augmentar con etá, resultant in li decrescentie de críminal conduidas secun li change de rol adult quam labotator.

## Referentie
John Wayne

**John Wayne** (nascet quam *Marion Robert Morrison*) esset un famosi actor de cinemá del USA. Il nascet li  26-im de may 1907 in Winterset (Iowa) e morit ye li 11-im de junio 1979 in Los Angeles, California.

John Wayne devenit famosi per western-filmes, ma anc per filmes de guerre. Il aparit in 179 filmes inter 1926 e 1979.

John Wayne esset trivez maritat e havet sett infantes.
Cerebre

Li **cerebre** es li organ central del sistema central de nerves che homes e che vertebrates e quelc ínvertebrates. Li cerebre coniste de textura de nerves e meninges. It es situat in li cap intra li cranie proxim del organes sensual quam ocules e oreles che homes e mult animales. Li cerebre es li organ por recepter e perlaborar informationes. It controla li sistema motoric quam li activitá de muscules.

Che homes li cortice cerebral have inter 14 e 16 miliardes neurones e li cerebelle have inter 55 e 70 miliardes neurones.

Li cerebre representa solmen 2 percentes del amasse del córpor homan, ma it aborpte plu quam 25 percentes del energie consumpte del tot organisame.
Lanzarote

**Lanzarote** es un insul in li Atlantic Ocean. It es parte del archipelago Insules Canarias e apartene a Hispania. Li cité capital de Lanzarote es Arrecife. Lanzarote apartene juntmen con Gran Canaria e Fuerteventura al Provincia Las Palmas. Lanzarote es li max nordal insul del Insules Canarias.

Lanzarote have 172.900 (2024) habitantes e un area de 845,94 quadrat-kilometres. Secun li area Lanzerote e secun li númere del habitantes es li quaresim max grand insul del Insules Canarias.

Li insul have un longore de 58 kilometres e un largore de 34 kilometres. Li insul es de vulcanic orígine. 

Por li economie del insul li turisme es tre important.
Michelle Trachtenberg

**Michelle Christine Trachtenberg** esset un actoressa de USA. Ella nascet li 11-im de octobre 1985 in New York e morit ye li 26-im de februar 2025 in li etá de 39 annus in New York. Michelle Trachtenberg devenit famosi per li serie de television *[[Buffy - li buchero de vampires]]* in quel ella ludet inter 2000 e 2003 li rol de Dawn Summers, qui esset li sestra de Buffy Summers (ludet per Sarah Michelle Gellar).

Michelle Trachtenberg esset activ quam actoressa inter 1988 til su morte in li annu 2025.

Quam infante ella ludet inter 1994 e 1996 in li serie de television *The Adventures of Pete & Pete* li rol de *Nona F. Mecklenberg*. In li annu 2005 Michelle Trachtenberg ludet li rol cardinal in li film Ice Princess. Inter 2008 e 2012 Michelle Trachtenberg ludet in li serie de television Gossip Girl li rol de *Georgina Sparks*. In li annu 2022 ella ludet ancor unvez ti rol.

Michelle Trachtenberg ganiat pluri premies de film e television. 

Michelle Trachtenberg have un transplantation del hépate, e morit in li etá de 39 annus pro diabetes.
Kurt Kleinschmidt

**Kurt Kleinschmidt** es un dextri politico de Germania. Il nascet li 7-im de februar 1967 in Hemau (Bavaria) e il esset li prim candidate del dextro partise Alternative por Germania in li electiones parlamentari 2025 in li país federal Schleswig-Holsteinia. Desde li annu 2025 Kurt Kleinschmidt es membre del parlament de Germania.

## Personal e professional vive
Pos li scola Kurt Kleinschmidt fat un aprentisage quam contructor de stal e beton. Kurt Kleinschmidt esset oficero professional in li german armé Bundeswehr inter 1988 e 2022. In li annu 1987 il ja fat su servicie obligatori in li Bundeswehr. Durant su professional cariera in li german armé Kurt Kleinschmidt esset anc in Kosovo, Afganistan e Nord-Macedonia.

Kurt Kleinschmidt es maritat.

## Political cariera
* 2015 Kurt Kleinschmidt devenit membre del dextri partise Alternative por Germania.
* 2018 Kurt Kleinschmidt devenit li presidente del Alternative por Germania in li subdistrict Nordfriesland.
* 2019 Kurt Kleinschmidt es electet quam membre del directoratu del Alternative por Germania in li país federal Schleswig-Holsteinia.
* 2022 Kurt Kleinschmidt es electet quam presidente del Alternative por Germania in li país federal Schleswig-Holsteinia.
* 2025 Kurt Kleinschmidt esset li prim candidate del dextro partise Alternative por Germania in li electiones parlamentari 2025 in li país federal Schleswig-Holsteinia e devenit membre del parlament de Germania.

## Ligamentes extern
* Personal internet págine de Kurt Kleinschmidt
Arrecife

**Arrecife** es li cité capital del insul Lanzarote, quel apartene a Hispania. It apartene al Provincia Las Palmas. Arrecife es situat in li sud-ost del insul al costa del Atlantic Ocean.

Li cité have 63.750 (2023) habitantes e un area de 22,72  quadrat-kilometres. 

Arrecife es desde li annu 1852 li cité capital del Lanzarote, antey li cité Teguise esset li cité capital del insul. Li aeroportu de Lanzarote es situat solmen 5 kilometres de Arrecife.

Li cité esset mentionat por li unesim vez in li 15-im secul. It esset un litt village de piscatores.
BMW

**BMW** e una marca de automobiles de Germania. Li nómine BMW es li abreviation por *Bayrische Motorenwerke* (Machinages de motores bavarian). Li firma BMW have su sede in München in Bavaria.

BMW producte e automobiles e motorcicles. Li firma esset fundat ye li 7-im de marte 1916 in München. In li annu 2023 BMW employat 155.000 laboreros. Li firma es un association de actiones al bursa.

BMW producte rapid e expensiv vehicles de un alt qualitá.
Brit Marling

**Brit Heyworth Marling** es un actoressa e autor de filmes de USA. Ella nascet li 7-im de august 1982 in Chicago, Illinois e ludet li rol cardinal del *OA, Nina e Prairie* in li misterie-serie de Netflix  The OA inter 2016 e 2019.

Brit Marling studiat economie al Georgetown University in Washington, D.C. e ella es activ quam actoressa desde li annu 2007. Ella ludet anc in li filmes  *Sound of My Voice* (2011), *Another Earth* (2011) e *The East* (2013). In li serie de television The OA ella anc esset co-autor e actoressa cardinal, sam quam in li mini-serie A Murder at the End of the World (2023).

Brit Marling ganiat pluri premies de filmes quam actoressa.
Emma Aicher

**Emma Aicher** es un ski alpin sportista de Germania. Ella nascet li 13-im de novembre 2003 in Sundsvall (Svedia) e es activ in li mund-bocale de alpin ski desde li 13-im de novembre 2021. Li matre de Emma Aicher es de Svedia e li patre de Germania. Til li seson 2019/2020 Emma Aicher partiprendet in competitiones international de ski alpin por Svedia e desde li seson 2020/2021 por Germania.

Emma Aicher es 1,75 metres alt.

## Successes
### Olimpic Ludes
* 2022 Argente-medallie in li Olimpic Ludes de Hiverne 2022 in Beijing in li competition del equipes con Germania.

### Championatus mundal de ski alpin
* 2022 Bronze-medallie in li Championatu mundal de Ski Alpin 2022 in Cortina d'Ampezzo in li competition del equipes con Germania.

### Mund-bocale de alpin ski
* 2025 Emma Aicher ganiat in Kvittfell (Norvegia) in li mund-bocale de alpin ski li competition del súper gigant slalom e finit ye li 2-im rang in li alpin ski descense in Kvittfell.
Leonid Slutsky

**Leonid Eduardovich Slutsky** (russ scrit: Леонид Эдуардович Слуцкий) es un extrem-dextri politico de Russia. Il nascet in li 4-im de januar 1968 in Moscva e es desde li 22-im de april 2022 presidente del del extrem-dextri Liberaldemocratic Partise de Russia quam successor del fundator del partise Vladimir Zhirinovsky. Leonid Slutsky es membre del parlament de Russia desde li annu 1999 e desde li annu 2016 il es presidente del commission parlamentaro por aferes international.

## Personal e professional vive
Leonid Slutsky studiat economie in Moscva e fat su doctoratu. Il laborat in li administration del cité Moscva e in li annu 1994 devenit presidente del consilie del administration del firma Prominvestbank.

Leonid Slutsky es maritat por li duesim vez e il have du filias.

## Political cariera
* 1988-1989 Leonid Slutsky esset vice-secretario del comunist asociation por li yunesse Komsomol.
* 1999 Leonid Slutsky es electet quam membre del parlament de Russia por li extrem dextri Liberaldemocratic Partise de Russia.
* 2016 Leonid Slutsky devenit li presidente del commission parlamentaro por aferes international.
* 2022 Leonid Slutsky devenit presidente del fraction del Liberaldemocratic Partise de Russia ye li 22-im de april 2022 quam successor de Vladimir Zhirinovsky.
Go-Jo

**Go-Jo** es li pseudonim del australian musico Marty Zambotto. Il nascet li 25-im de novembre 1995 in Manjimup, West-Australia e representat Australia in li Eurovision Song Contest 2025 in Basel con li canzon * Milkshake Man*. Li canzon ne atinget li finale del Eurovision Song Contest 2025.

Go-Jo es activ quam musico desde li annu 2016. Il anc scri canzones labora quam producente de musica. Go-Jo lude desde li etá li guitarre.

## Discografie
### Singles
* 2016 *Nobody Like You* (con Emma Carn)
* 2018 *Incredible* (con Drugz300)
* 2018 *With You*
* 2019 *Ship in a Bottle*
* 2019 *Phases* (con Trøves)
* 2020 *No One Else*	
* 2020 *Say Something*
* 2020 *Iris*
* 2021 *Thank You Mum*
* 2021 *White Lies*
* 2021 *You Don't Love Me*
* 2021 *Backseat*
* 2021 *Better Off*
* 2022 *Fuck Being Sad*
* 2022 *Georgia*
* 2022 *Missing You*
* 2022 *See You in LA*
* 2022 *Double Down*
* 2023 *Mrs. Hollywood*
* 2023 *Loverman*
* 2023 *Teenage Dream* (triple j Like A Version)
* 2024 *Cry About*
* 2025 *Milkshake Man*
Lingwa de Planeta

**Lingwa de Planeta**, anc conosset quam **Lidepla** or **LdP**, es un lingue auxiliari international.

## Accentu
Li chef regul es que li accentu cade ante li ultim consonante (includant /y/). In paroles con structures quam CCVV o CVV, li prim vocale es accentuat. In li combination /au/ o /eu/, /u/ ne es accentuat. In li combination /ai/, /ei/, o /oi/, /i/ ne es accentuat. Hay 4 combination del sones quel es nequande accentuat: -en, -us, -um, -er. Li finales de nómines o adjectives ne es accentuat si it fini se con -ik- o -ul-, except que li finale derive se ex li suffice -fula (“plen de”). Quande li parol have accentu al altri loca quam descriptet in supra, li vocale accentuat es monstrat con duplicat lítteres. Ma li duplicat lítteres in parol sin altri vocales (quam **zoo**) ne es tractat quam li indication del accentu ínregulari. 

Derivation con suffixes quam -(e)s o -ing usualmen ne changea li accentu, ma hay quelc exceptiones quam -isi, -ifi, -inka, -ista, -(t)ive, -ale, -are.

Li juntat parol retene li accentu de su componentes. Suffixes comensant se con li consonante posse recepter li secundari accentu.

## Referenties
Płomje

**Płomje**( Flamme) es un révue por infantes e yunes in bass-sorabian lingue. It es li unic Bass-sorabian révue por yun letores. Płomje es publicat chascun mensu e chascun annu apari deciun numerós.

Płomje es publicat desde li annu 1957 del edition Domowina in li cité Bautzen (Germania). Hay un equivalent in li Supra-sorabian lingue, quele porta li nómine Płomjo.

Płomje visa a letores in li etá inter sett e deciquar annus. It contene anc excercitiones por aprender li bass-sorabian lingue, ma anc enigmas, racontas, fabules, novas, jocas e images por colorar 

In li annu 2025 un numeró de Płomje havet 32 págines.

## Chef-redactores de Płomje
Li actual chef-redcatora del révue es Katarzyna Fidekowa.

* 1960-1991: Hilda Kutschankowa
* 1991-2003: Anja Karichowa
* 2003-2004: Gregor Wieczorek
* 2004-2005: Tatjana Evseenko
* 2005-202?: Bernd Melcher
* 202?-nu Katarzyna Fidekowa

## Ligamentes extern
* Informationes pri Płomje che li internet-págine del centre del bass-sorabian lingue Witaj

## Referenties
Ren

**Ren** es un organ in li córpor de homes e vertebrates. Homes have du renes. Li renes purifica li liquides del córpor e crea urine anc por secreer nociv substanties quam medicamentes, drogues e toxines.

Li renes es situat in li córpor homan ye ambi láteres del colonne vertebral. Che homes li ren have un longore inter 10 e 12 centimetres e un largore inter 5 e 6,5 centimetres e un spesore inter 3 e 5 centimetres. Un ren have un masse inter 100 e 200 grammes.
Carla Campra

**Carla María Campra Elizalde ** es un actoressa e de Hispania. Ella nascet li ye li 16-im de april 1999 in Barcelona, Catalonia e ludet li rol cardinal de *Sara* in li horror-film La niña de la comunión (Li puella del comunion]] in li annu 2022. Su fratre Guillermo Campra es anc activ quam actor.

Carla Campra es activ quam actoressa desde li annu 2007. Ella anc in li misterie-serie de Netflix *Feria: La luz más oscura* (Feria - li max obscur lume) li rol de *Sofia* in li annu 2022.

## Filmografie
### Filmes
* 2007: Atlas de geografía humana
* 2011: El sueño de Iván
* 2014: Marsella
* 2017: Verónica 
* 2018: Todos lo saben
* 2022: La manzana de oro
* 2022: La niña de la comunión
* 2024: Sugar (Curt-film)

### Television
* 2008: Cazadores de hombres (Un espisde)
* 2008–2009: Yo soy Bea (41 episodes)
* 2009: La Mari 2 (2 episodes)
* 2009: 90-60-90, diario secreto de una adolescente (8 episodes)
* 2010: No soy como tú (2 episodes)
* 2011: La duquesa II (Un episode)
* 2011–2012: Águila Roja (2 episodes)
* 2016: El hombre de tu vida (Un episode)
* 2016: Centro médico (2 episodes)
* 2018–2019: La otra mirada (21 episodes)
* 2019: Terror.app (6 episodes)
* 2019–2021: Señoras del (h)AMPA (7 episodes)
* 2020: 30 Monedas (Un episode)
* 2020: Acacias 38 (44 episodes)
* 2021: La Templanza (Folge 1x01)
* 2022:  (8 episodes)
* 2022–2023: Sagrada familia (16 episodes)
* 2024: Atasco (Un episode)
* 2024: Land of Women  (3 episodes)
* 2024: Asuntos internos (2 episodes)
Edmond Aman-Jean

**Edmond François Aman-Jean** esset un frances pictor. Il nascet ye li 25-im de novembre 1858 in Chevry-Cossigny e morit ye li  25-im de novembre 1936 in Paris. Edmond Aman-Jean esset un pictor in li epoca del Fin de Siècle e il esset li co-fundator del Salon des Tuileries in Paris. Il pictet in li stil del simbolisme.

In li comense Edmond Aman-Jean preferent temas historic, ma plu tard su portretes de féminas de Paris esset tre successosi. Edmond Aman-Jean esset un proxim amico de Georges Seurat.

Edmond Aman-Jean maritat in li annu 1892 Thadée Jacquet e li cuple havet un filio e un filia.
Klaudia Tanner

**Klaudia Tanner**, nascet quam Klaudia Wanner,  es un féminin politico de Austria. Ella nascet li 2-im de may 1970 in Scheibbs, Infra Austria  e es desde li 7-im de marte 2020 quam unesim fémina ministre por defense de Austria. Klaudia Tanner es membre del Austrian Popul Partise.

## Personal e professional vive
Klaudia Tanner studiat jurisprudentie in Vienna. Inter 1996 e 2001 ella laborat por li asociation de farmeros del Austrian Popul Partise. Li genitores de Klaudia Tanner have un farme. Inter 2001 e 2003 Klaudia Tanner laborat in li cabinette del ministre por interni aferes Ernst Strasser e inter 2003 e 2010 in un firma in sector del tecnologie de information. Inter 2011 e 2020 Klaudia Tanner esset directoressa del  asociation de farmeros del Austrian Popul Partise in li país federal Infra Austria.

Klaudia Tanner es maritat con li ingeniero Martin Tanner. e li cuple have un filia Maxima Klaudia Josefa Tanner. Ella habita in Gresten. Li bel-fratre de Klaudia Tanner es li ex-generalsecretario del Austrian Popul Partise Stefan Steiner. 

## Political cariera
* 2017 Klaudia Tanner devenit vice-presidente del Austrian Popul Partise in li país federal Infra Austria.
* 2018-2020 Klaudia Tanner esset membre del parlament del país federal Infra Austria por li Austrian Popul Partise.
* 2020 Klaudia Tanner devenit ye li 7-im de januar 2020 ministre por defense de Austria.
Johannes Kepler

**Johannnes Kepler** esset un famosi astronom, matematico  e filosof de Germania. Il nascet ye li 27-im de decembre 1571 in Weil der Stadt e morit ye li 15-im de novembre 1630 in Regensburg.

Johannes Kepler studiat teologie in Tübingen, ma su instructor li matematico e astonom Michael Mästlin instructet le anc li astronomie e Johannes Kepler devenit un adherente del heliocentrisme de Nicolaus Copernicus secun to li sole esset in li centre del sistema solari e del universe.

Johannes Kepler docet inter 1594 e 1600 matematica in Graz che un scola evangelic. In li annu 1597 il maritat su unesim marita Barbara Müller. Pro li contra-reformation Kepler devet forlassar Graz in li annu 1600 e eat a Praha. Ta il colaborat con li astronom Tycho Brahe, quel morit in li annu 1601. Johannes Kepler devenit su successor quam astrom e matematico al corte del german imperator in Praha.

In li annu 1612 Johannes Kepler translocat a Linz in Austria e laborat ta quam matematico til li annu 1626. Su unesim marita Barbara Müller morit in li annu 1611 e in li annu 1613 Kepler maritat Susanne Reuttinger.

Johannes Kepler descovrit li leges secun queles li planetes move se in li sistema solari. Ili es nominat secun il li Leges de Kepler. Johannes Kepler esset inter co-fundatores del modern scienties natural. 

Johannes Kepler anc havet un grand importantie por li developament del matematica. Il introductet calcular in logoritmes.

## Ovres
Su max important ovres es:
* 1606 Stella Nova
* 1609 Astronomia Nova (Nov astronoie)
* 1611 Dioptrice
* 1612 Stereometria
* 1619 Harmonice mundi
Marvin Schulz

**Marvin Schulz** es un politico de Germania. Il nascet li 14-im de novembre 1994 in Berlin e es desde li annu 2025 membre del parlament de Germania por li Cristan Democratic Union de Germania. 

## Personal e professional vive
Marvin Schulz studiat scientie de administration e laborat por li administration del país federal Berlin. Il habita in Berlin-Hermsdorf e es li chef del local organisation del Cristan Democratic Union de Germania in Hermsdorf.

## Political cariera
* 2021 Marvin Schulz es electet in li parlament del District Reinickendorf in Berlin e devenit chef del fraction del Cristan Democratic Union de Germania ta. 
* 2025 Marvin Schulz es directmen electet in li parlament de Germania in li districte electoral Reinickendorf.
Sebastian Maack

**Sebastian Maack** es un politico de Germania. Il nascet li 21-im de junio 1969 Berlin e es desde li annu 2025 membre del parlament de Germania por li dextri partise Alternative por Germania. 

## Personal e professional vive
Sebastian Maack economie-ingeniero in Berlin e finit su studie per li gradu diplom-ingeniero. In li annu 1996 it fat su servicie obligatori in li Bundeswehr. Pos to Sebastian Maack laborat in un firma por digitilisation e li amelioration de processus.

Sebastian Maack es maritat e have tri infantes.

## Political cariera
* 1982-2014 Sebastian Maack esset membre del Cristan Democratic Union de Germania.
* 2014 Sebastian Maack devenit membre del dextri Alternative por Germania.
* 2015-2016 Sebastian Maack esset presidente del organisation del Alternative por Germania in li District Reinickendorf in Berlin.
* 2016-2021 Sebastian Maack esset membre del guvernament del District Reinickendorf.
* 2021-2023 Sebastian Maack esset membre del parlament del District Reinickendorf e inter marte 2023 e septembre 2023 presidente del fraction del Alternative por Germania in li parlament del District Reinickendorf.
* 2023 Sebastian Maack devenit tresorero del organisation del Alternative por Germania in li país federal Berlin.
* 2025 Sebastian Maack es electet in li parlament de Germania por li Alternative por Germania. Il esset ye position in li liste Alternative por Germania in li país federal Berlin.

## Ligamentes extern
* Internet-págine de Sebastian Maack
Alexander Pushkin

**Alexander Sergeyevich Pushkin** (russ scrit:  Александр Серге́евич Пу́шки) esset un autor e poete de Russia. Il nascet ye 6-im de junio 1799 in Moscva e morit ye li 10-im de februar 1937 in Sant Petersburg. Alexander Pushkin es egardat quam national poete de Russia e fundator del modern russ literatura.

Alexander Pushkin originat de un familie del russ nobilité. Pos li scola il laborat in li servicie del state. Pushkin esset suspendet del servicie del state pro su simpatíe por li ateisme. In li annu 1831 Alexander Pushkin maritat Natalia Pushkina (nascet quam Natalia Goncharova) e li cuple havet quar infantes. Su bel-patre donat a il li village Boldino. Alexander Pushkin morit per un duelle in li annu 1837 in li etá de 36 annus.

## Ovre
Alexander Pushkin scrit poemas, racontas, dramas e romanes. Su max famosi ovres es:
* 1820 Ruslan e Lyudmila
* 1825 Boris Godunov
* 1825-1831 Eugen Onedin
* 1831 Li Nive-Storm
* 1836 Li Filia del Capitano
Apeldoorn

**Apeldoorn** es un cité e municipie in Nederland. It es situat in li Provincia Gelderland in li ost de Nederland.

Apeldoorn have  168.563  (2025) habitantes e un area de 341,15  quadrat-kilometres.

Li cité es mentionat por li unesim vez in li 9-im secul con li nómine *Appoldro*.
Trilemma de Münchhausen

**Trilemma de Münchhausen**, anc conosset quam **Trilemma de Agrippa**, es un problem pri li ínpossibilitá de pruvation sin depender de un del tri ínsatisfatori premisses. 

Por pruvar que alquó es ver, propositiones es besonat. Ma anc chascun proposition quel afirma li veritá besona altri propositiones por esser verificat, e ti ci es ver por omni sequent propositiones. Dunc, on deve depende de:

# argument circulari, u veritá del proposition es presupposit,
# argument regressiv, u chascun pruvation ínfinitmen besona adplu pruvation, or
# argument dogmatic, u li proposition es afirmat sin esser validat.
Mark Carney

**Mark Carney** es un politico de Canada. Il nascet li 16-im de marte 1965 in Fort Smith, Nord-West Territorias e es li 15-im de marte 2025 prim-ministre de Canada quam successor de Justin Trudeau.  Mark Carney es anc desde li 9-im de marte 2025 li presidente del Liberal Partise de Canada. 

## Personal e professional vive
Mark Carney studiat economie al Harvard University in USA e al universitá de Oxford in li Reyatu Unit. Mark Carney fat su doctoratu in economie anc al universitá de Oxford.

Mark Carney comensat su cariera in li firma Goldmann Sachs in quel il laborat quam bankero. In li annu 2003 Mark Carney comensat laborar che li Bank Central de Canada e li Bank of England. Inter 2020 e 2025 Mark Carney laborat denov che firmas privas e in li annu 2023 il devenit presidente del comité del interprense por medies Bloomberg.

Mark Carney maritat in li annu 1994 Diana Fox. Li cuple have quar infantes e habita in li cité capital de Canada Ottawa.

## Political carriera
* 2003 Mark Carney devenit vice-guvernero del Bank Central de Canada.
* 2004-2007 Senior Associate Deputy Minister in li ministerie de financies de Canada.
* 2008-2013 Mark Carney esset guvernero del Bank Central de Canada.
* 2013-2020 Mark Carney esset guvernero del Bank of England
* 2025 Mark Carney es electet ye li 9-im de marte 2025 quam presidente del Liberal Partise de Canada e devenit ye li 14-im de marte 2025 prim-ministre de Canada quam successor de Justin Trudeau.
Michel Hazanavicius

**Michel Hazanavicius** est un famosi film-director, film-producent e autor de filmes de cinemá de Francia. Il nascet li 29-im de marte 1969 in Paris e es activ quam producent de filmes desde li annu 1988.

Michel Hasanavicius es de judeic orígine. Li familie de Michel Hazanavicius venit a Francia de Lituania in li annu 20 del 20-im secul. Michel Hazanavicius studiat École nationale supérieure d’arts de Cergy-Pontoise el laborat che li station de television Canal+ in Francia. Il scrit quam autor por li comedie-gruppe de Canal+. Pos to Michel Hazanavicius laborat quam autor che li radio.

Su film *The Artist* (2011) ganiat quin Oscar-premies.

Michel Hazanavicius have quar infantes. Il es in un relation con li actoressa Bérénice Bejo e li cuple have du infantes comun. Michel Hazanavicius have du altri infantes ex un plu tost relation. Li actoressa Raïka Hazanavicius es li neva de Michel Hazanavicius.

## Filmografie
### Filmes
* 1999 Mes amis
* 2006 OSS 117 : Le Caire, nid d'espions
* 2009 OSS 117 : Rio ne répond plus
* 2011 The Artist
* 2012 Les Infidèles (segment de La Bonne Conscience)
* 2014 The Search
* 2017 Le Redoutable
* 2020 Le Prince oublié
* 2022 Coupez !
* 2024 La Plus Précieuse des marchandises

### Television
* 1992 Derrick contre Superman (curt film)
* 1992 Ça détourne
* 1993 La Classe américaine (o Le Grand détournement)53 - (Con Dominique Mézerette)
* 1994 C'est pas le 20 heures (Serie de television)
* 1996 Les Films qui sortent le lendemain dans les salles de cinéma (série télévisée)
* 1997 Échec au capital (curt-film)
Jean-Louis Trintignant

**Jean-Louis Trintignant** esset un famosi actor de television e cinemá de Francia. Il nascet ye li 11-im de junio 1930 in Piolenc e morit ye li 17-im de junio 2022 in Collias. Jean-Louis Trintignant anc laborat quam film-director.

Jean-Louis Trintignant studiat acter in Paris e comensat quam actor de teatre. In li annu 1955 Jean-Louis Trintignant ludet in su unesim film. Jean-Louis Trintignant esset activ actor inter 1951 e 2019 e ludet in plu quam 140 filmes de cinemá e de television. Li max famosi en quelles Jean-Louis Trintignant ludet esset
*Un homme et une femme* (1966), *Z* (1969), *Ma nuit chez Maud* (1969), *Trois couleurs: Rouge* (1994) de Krzysztof Kieślowski e *Amour* (2012).

Jean-Louis Trintignant esset trivezes maritat e havet tri intantes. Su filia Marie Trintignant anc esset un actoressa. Jean-Louis Trintignant esset maritat con	
Stéphane Audran inter 1954 til 1956, con Nadine Marquand inter 1960 e 1976 e finalmen con Marianne Hoepfner ​desde li annu 2000.
Joe Flaherty

**Joseph** "**Joe**" **O'Flaherty** esset un actor del Unit States de America. II nascet li 21-im de junio 1941 in Pittsburgh, Pennsylvannia e morit ye li 1-im de april 2024 in Toronto, Canada.

Joe Flaherty esset activ quam actor inter 1969 e 2018 e ludet in plu quam 100 film-productiones. Il comensat quam actor de teatre e esset activ quam comediante. Joe Flaherty ludet inter 1990–1993 in li sitcom *Maniac Mansion* e inter 1997 e 1998 in li serie de television Police Academy.

Joe Flaherty esset maritat inter 1974 e 1996 con Judith Dagley e li cuple havet du infantes.
Andriy Yermak

**Andriy Borysovych Yermak ** (ukrainian: Андрій Борисович Єрмак) es un politico e producente de filmes de Ukraina. Il nascet li 21-im de novembre 1969 in Kiev esset inter li 11-im de februar 2020 e li 28-im de novembre 2025 li chef del buró del presidente de Ukraina Volodymyr Zelensky. On crede que il have un grand influentie al presidente.

## Personal e professional vive
Li matre de Andriy Yermak nascet in Russia. Andriy Yermak studiat jurisprudentie international privat in Kiev. In li annu 1997 il fundat un cancellaria por avocates. In li annu 2011 Andriy Yermak fat li conossentie del presidente futur Volodymyr Zelensky. Andriy Yermak fundat in li annu 2012 li firma * Garnet International Media Group*, quel producte filmes e il laborat quam producente de filmes.

Andriy Yermak ne es maritat e ne have infantes.

## Political cariera
* 2006-2014 Andriy Yermak laborat quam avocate del politico Elbrus Tedeyev, qui esset membre del Partise del Regiones.
* 2010 Andriy Yermak esset li co-candidate de Arseniy Yatsenyuk in li electiones presidential 2010.
* 2019 Li nov electet presidente Volodymyr Zelensky nominat Andriy Yermak quam su assistente in international aferes. Dum li electiones presidential Yermak organisat li campanie electoral de  Volodymyr Zelensky.
* 2020  Volodymyr Zelensky nominat Andriy Yermak quam Chef del buró del presidente de Ukraina.
* 2025 Andriy Yermak devet demissionar Chef del buró del presidente de Ukraina pro un scandale de coruption.

## Referenties
Maka Bochorishvili

**Maka Bochorishvili** (Georgian: მაკა ბოჭორიშვილი) es un féminin politico e diplomat de Georgia. Ella nascet li 15-im de august 1978 in Tbilisi e es desde li 28-im de novembre 2024 ministre por externi aferes de Georgia. Maka Bochorishvili es membre del partise Georgian Reve.

## Personal e professional vive
Maka Bochorishvili studiat international relationes e diplomatie al Diplomatic Academie de Georgia in Tbilisi e jurisprudentie in Tbilisi. Inter 2005 e 2009 ella laborat quam docente al Diplomatic Academie de Georgia in Tbilisi. Desde li annu 1999 ella labora quam diplomat de Georgia.

## Political cariera
* 2018-2020 Maka Bochorishvili laborat in li ambassade de Georgia in Bruxelles e li representation de Georgia che li Europan Union.
* 2020 Maka Bochorishvili es electet in li parlament de Georgia e devenit membre in li Political Consilie del partise Georgian Reve.
* 2024 Maka Bochorishvili devenit ye li 28-im de novembre 2024 ministre de externi aferes de Georgia in li guvernament de Irakli Kobakhidze.